*Projekts*

Līdzdarbības līgums Nr.2.5.-8-\_\_\_

Par atsevišķa valsts pārvaldes uzdevuma – kvalitātes novērtējuma

teātra mākslas jomā – veikšanu

# Rīgā 2020.gada \_\_\_.\_\_\_\_\_\_\_\_\_

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**, no vienas puses, un

**Biedrība „Latvijas Teātra darbinieku savienība”** reģistrācijas Nr.400008003221, juridiskā adrese: Eduarda Smiļģa iela 37/39, Rīga, LV – 1002, (turpmāk – *Pilnvarotā institūcija*), kuras vārdā saskaņā ar statūtiem rīkojas **Daiga Šiliņa**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.1.nodaļas „Kultūras kapitāla saglabāšana un attīstība, sabiedrībai līdzdarbojoties kultūras procesos” 5.1.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 4.rīcības virziena „Cilvēkresursu attīstība un efektīva kultūrpārvaldība” 4.1.uzdevuma „Radīt labvēlīgus apstākļus kultūras jomā strādājošajiem un viņu darba novērtējumam” ietvaros noteikto 4.1.3.pasākumu „Pilnveidot atzinības un apbalvojumu sistēmu par nozīmīgiem sasniegumiem kultūrā nacionālajā un starptautiskajā līmenī visās nozarēs”,

ņemot vērā MINISTRIJAS izsludinātā konkursa „Par atsevišķa valsts pārvaldes uzdevuma – kvalitātes novērtējuma teātra mākslas jomā – veikšanu” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veiktvalsts pārvaldes uzdevumu – kvalitātes novērtējumu teātra mākslas jomā (turpmāk – Pārvaldes uzdevums):
		1. veikt Latvijas profesionālajos teātros (turpmāk – teātri) uzvesto jauniestudējumu novērtējumu teātra sezonas ietvaros:
			1. izstrādāt teātros uzvesto jauniestudējumu novērtējuma nolikumu, kas ļautu efektīvi un pilnvērtīgi izvērtēt teātru jauniestudējumu māksliniecisko kvalitāti teātra sezonā;
			2. izveidot žūrijas komisiju teātros uzvesto jauniestudējumu izvērtēšanai un nodrošināt pastāvīgu žūrijas komisijas darbu teātra sezonas ietvaros saskaņā ar teātros uzvesto jauniestudējumu novērtējuma nolikumu;
			3. teātra sezonas beigās iesniegt MINISTRIJĀ žūrijas komisijas veikto teātru jauniestudējumu mākslinieciskās kvalitātes novērtējumu teātra sezonas ietvaros (pretendentu sarakstu nolikumā iekļautajās nominācijās);
		2. veicināt teātra mākslas nozares mākslinieciskās kvalitātes celšanu un sabiedrības izpratni un interesi par teātra mākslas nozares sasniegumiem:
			1. nodrošināt žūrijas komisijas nominēto izrāžu skati un tās starptautisko dimensiju – ārvalstu kritiķu piesaisti;
			2. nodrošināt bērnu un jauniešu iesaisti šai mērķauditorijai domāto jauniestudējumu novērtēšanā;
			3. nodrošināt informācijas pieejamību sabiedrībai par teātros uzvesto jauniestudējumu novērtējuma procesu un teātra mākslinieku sasniegumiem teātra mākslā;
			4. godināt un apbalvot teātra māksliniekus par izciliem sasniegumiem teātra mākslā apbalvošanas ceremonijas ietvaros teātra sezonas noslēgumā.
	2. Pārvaldes uzdevuma veikšanas laiks ir 2020., 2021. un 2022.gads.
	3. Pārvaldes uzdevuma veikšanas vieta ir Latvija.
2. **Valsts pārvaldes uzdevuma izpildes kārtība un sasniedzamie rezultāti**
	1. *Pilnvarotā institūcija* apņemas veikt teātros uzvesto jauniestudējumu novērtējumu teātra sezonas ietvaros:
		1. ne vēlāk kā 1 (viena) mēneša laikā pēc Līguma spēkā stāšanās izstrādāt un iesniegt saskaņošanai MINISTRIJĀ teātros uzvesto jauniestudējumu novērtējuma nolikumu, kas ļautu efektīvi un pilnvērtīgi izvērtēt teātru jauniestudējumu māksliniecisko kvalitāti teātra sezonā;
		2. katru gadu izveidot žūrijas komisiju teātros uzvesto jauniestudējumu izvērtēšanai un nodrošināt pastāvīgu žūrijas komisijas darbu teātra sezonas ietvaros saskaņā ar izstrādāto un šā Līguma 2.1.1.punktā noteiktajā kārtībā saskaņoto teātros uzvesto jauniestudējumu novērtējuma nolikumu;
		3. katru gadu teātra sezonas beigās iesniegt MINISTRIJĀ žūrijas komisijas veikto teātru jauniestudējumu mākslinieciskās kvalitātes novērtējumu teātra sezonas ietvaros (pretendentu sarakstu nolikumā iekļautajās nominācijās).
	2. *Pilnvarotā institūcija* apņemas veicināt teātra mākslas nozares mākslinieciskās kvalitātes celšanu un sabiedrības izpratni un interesi par teātra mākslas nozares sasniegumiem:
		1. katru gadu nodrošināt žūrijas komisijas nominēto izrāžu skati un tās starptautisko dimensiju – ārvalstu kritiķu piesaisti:
			1. nodrošinot vismaz 7 (septiņu) ārvalstu kritiķu klātbūtni nominēto izrāžu skatē;
			2. veidojot vismaz 8 (astoņu) izrāžu anotācijas un / vai tulkojumus angļu valodā;
			3. rīkojot vismaz 1 (vienu) starptautisku teātra kritiķu domu apmaiņas pasākumu (konference, preses konference, publiska diskusija);
		2. katru gadu nodrošināt bērnu un jauniešu iesaisti šai mērķauditorijai domāto jauniestudējumu novērtēšanā, izveidojot bērnu un jauniešu žūriju un nodrošinot tās darbu;
		3. katru gadu apbalvošanas ceremonijas ietvaros teātra sezonas noslēgumā godināt un apbalvot teātra māksliniekus par izciliem sasniegumiem teātra mākslā;
		4. katru gadu nodrošināt sabiedrībai informācijas pieejamību par žūrijas komisijas veikto teātros uzvesto jauniestudējumu novērtējuma procesu un iepazīstināt plašu auditoriju ar teātra sezonas apbalvoto profesionāļu sasniegumiem, sniedzot informāciju plašsaziņas līdzekļiem, teātra nozares profesionāļiem un pēc pieprasījuma citiem interesentiem;
		5. uzturēt tīmekļvietni, regulāri ievietojot informāciju (pastāvīgi, ne mazāk kā 2 (divas) informācijas vienības mēnesī) par teātros uzvesto jauniestudējumu novērtējuma procesu un aktuālo informāciju par teātra mākslas nozares sasniegumiem.
	3. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	4. Pārvaldes uzdevuma veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2020.gadam”, valsts budžeta apakšprogrammas 22.02.00 „Kultūras pasākumi, sadarbības līgumi un programmas” finanšu līdzekļu sadales komisijas 2019.gada 20.decembra sēdes protokolu Nr.1 un kultūras ministra 2019.gada 20.decembrī apstiprināto tāmi, un konkursa komisijas 2020.gada 18.februāra lēmumu, piešķir *Pilnvarotajai institūcijai* finansējumu **68 670,00 *euro*** (sešdesmit astoņi tūkstoši seši simti septiņdesmit *euro*, 00 centi) apmērā saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma pielikums Nr.1) Pārvaldes uzdevuma īstenošanai un rezultatīvo rādītāju sasniegšanai 2020.gadā.
	2. MINISTRIJA finansējumu Pārvaldes uzdevuma īstenošanai 2020.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc *Pilnvarotās institūcijas* iesniegtā Valsts kases paziņojuma „Par iestāžu un organizāciju kontu atvēršanu” saņemšanas MINISTRIJĀ.
	3. Puses apņemas likumā par valsts budžetu 2021. un 2022.gadam Pārvaldes uzdevumu īstenošanai pieejamā finansējuma ietvaros ne vēlāk kā 2 (divu) mēnešu laikā no likuma par valsts budžetu kārtējam gadam izsludināšanas noslēgt atsevišķus finansēšanas līgumus par 2021. un 2022.gadā sasniedzamo rezultatīvo rādītāju apjomu un finansējumu.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevuma īstenošanai nepieciešamo izdevumu tāmē (Līguma pielikums Nr.1) pa izdevumu pozīcijām vairāk kā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā25 % no Pārvaldes uzdevumaīstenošanaipiešķirtā finansējuma drīkst izlietotPārvaldes uzdevuma īstenošanai nepieciešamo administratīvo izmaksu segšanai.
	6. Ja tiek izdarīti grozījumi likumā par  valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
	1. *Pilnvarotajai institūcijai* deleģētā Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevuma izpildi.  *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevuma izpildi.
	3. *Pilnvarotā institūcija* ne vēlāk kā līdz Līguma izpildes perioda katra kalendārā gada 31.janvārim iesniedz MINISTRIJĀ pārskatu par Pārvaldes uzdevuma izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevuma veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevuma veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Autortiesības**
	1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu un blakustiesību objektu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus un objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus un objektus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi un blakustiesību objekti ir aizsargājami atbilstoši Autortiesību likumam.
	2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, tiešos un netiešos zaudējumus, kas tām radušies iepriekš minēto trešo personu pretenziju dēļ.
6. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
8. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
9. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar tā abpusējas parakstīšanas dienu un ir spēkā līdz 2022.gada 31.decembrim vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod visu ar Pārvaldes uzdevuma veikšanu saistīto izstrādāto dokumentāciju un informāciju MINISTRIJAI;
		3. nodod neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem un blakustiesību objektiem;
		4. iesniedz MINISTRIJAI Līguma izpildes pārskatu.

**10. Citi noteikumi**

* 1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.
	3. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	4. Līgums ar  2 (diviem) pielikumiem sastādīts 2 (divos) eksemplāros latviešu valodā, katrs uz 11 (vienpadsmit) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**11. Pušu juridiskās adreses un rekvizīti**

|  |  |
| --- | --- |
| **Latvijas Republikas Kultūras ministrija**K.Valdemāra iela 11a, Rīga, LV-1364Reģ. Nr. 90000042963Valsts kaseKods: TRELLV22Konts: LV41 TREL 2220 5110 5000 0   | **Biedrība „Latvijas Teātra darbinieku savienība”** Eduarda Smiļģa iela 37/39, Rīga, LV-1002Reģ. Nr. 40008003221Valsts kaseKods: TRELLV22Konts: LV22 TREL 9221 0800 0000 |
|  D.Vilsone |     D.Šiliņa |

Pielikums Nr.1

2020.gada \_\_.\_\_\_\_\_\_\_\_

līdzdarbības līgumam Nr.2.5.-8-\_\_\_\_\_

**Biedrības „Latvijas Teātra darbinieku savienība”**

**valsts pārvaldes uzdevumu īstenošanai nepieciešamo**

**izdevumu tāme 2020.gadam**

|  |  |  |
| --- | --- | --- |
| **Nr.p.k.** | **Pozīcijas nosaukums** | **Kopējās izmaksas *(euro)*** |
| **1.** | **Apbalvošanas ceremonijas nodrošināšanas izmaksas** | **47 700,00** |
| 1.1. | Balvu izgatavošanas izdevumi | 6 600,00 |
| 1.2. | Naudas balvas laureātiem | 18 600,00 |
| 1.3. | Telpu noma apbalvošanas ceremonijai | 4 500,00 |
| 1.4. | Autoratlīdzības un autortiesību apmaksa | 12 000,00 |
| 1.5. | Iespieddarbu videomateriālu sagatavošana | 1 000,00 |
| 1.6. | Tehniskie izdevumi | 5 000,00 |
| **2.** | **Žūrijas darba nodrošināšanas izmaksas** | **15 106,00** |
| 2.1. | Atlīdzība žūrijai | 6 200,00 |
| 2.2. | Žūrijas darba koordinatora nodrošinājums | 906,00 |
| 2.3. | Transporta izdevumi žūrijas braucieniem uz reģionālajiem teātriem | 8 000,00 |
| **3.** | **Nominēto izrāžu skates izdevumi un ārvalstu kritiķu piesaistes nodrošināšana** | **2 600,00** |
| 3.1. | Ārvalstu kritiķu transporta izdevumi  | 800,00 |
| 3.2. | Skates izrāžu anotāciju sagatavošana un tulkošana uz angļu valodu | 800,00 |
| 3.3. | Kritiķu konferences satura veidošana un moderēšana (autorlīgums) | 500,00 |
| 3.4. | Kritiķu konferences un nominēto izrāžu skates koordinators (uzņēmuma līgums) | 500,00 |
| **4.** | **Bērnu un jauniešu žūrijas darba nodrošināšana** | **1 892,00** |
| 4.1. | Transporta izdevumi uz reģionālajiem teātriem | 800,00 |
| 4.2. | Bērnu žūrijas darba koordinatora nodrošinājums | 1 092,00 |
| **5.** | **Citi valsts pārvaldes uzdevuma īstenošanai nepieciešamie izdevumi** | **1 372,00** |
| 5.1. | Personāla atlīdzība (projekta vadītājs, projekta sabiedrisko attiecību vadītājs/ceremonijas viesu koordinators, apbalvošanas ceremonijas producents) | 1 372,00 |
| **Kopā** | **68 670,00** |

|  |  |
| --- | --- |
| **Latvijas Republikas Kultūras ministrija** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Biedrība „Latvijas Teātra darbinieku savienība”** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|        D.Vilsone  |  D.Šiliņa |

Pielikums Nr.2

2020.gada \_\_\_.\_\_\_\_\_\_\_\_\_

 līdzdarbības līgumam Nr.2.5.-8-\_\_\_\_

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši:  |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                           ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |